І сапраўды, як сцвярджае Ірына Клявец, “настаўніку, як нікому іншаму, важна мець душу і сэрца, напоўненыя станоўчымі эмоцыямі, радасцю, спакоем, добразычлівасцю, верай”. Дзе іх набрацца? Кожны педагог вырашае гэта для сябе сам. Мне здаецца, што магчымасць мець адносіны да станаўлення асобы — гэта ўжо вялікае шчасце, але ж і вялікая адказнасць. Вялікая раскоша чалавечых зносін з сапраўднымі прафесіяналамі, калегамі-аднадумцамі, магчымасць рэалізаваць творчыя імкненні поплеч з імі. Шчодра дзяліцца сваімі здабыткамі, сумненнямі, ідэямі, разважаннямі і радасцямі.